Υπέρ του νομοσχεδίου για την νομική αναγνώριση της ταυτότητας φύλλου τάσσεται το 55% των πολιτών, αν και το 37% πιστεύει ότι θα έπρεπε να ισχύει μετά την ηλικία των 15 ετών, σύμφωνα με τη νέα δημοσκόπηση της Palmos Analysis για το tvxs.gr. Η έρευνα εξετάζει ακόμη πως βλέπουν οι πολίτες την κατάσταση στη χώρα, στο νοικοκυριό τους αλλά και το μέλλον.

Το ζήτημα της νομικής αναγνώρισης της ταυτότητας φύλου απασχόλησε ιδιαίτερα την πολιτική ζωή του τόπου και την κοινωνία έως και την ψήφισή του σχετικού νομοσχεδίου από τη Βουλή. Οι πολίτες, στην ερώτηση «είστε υπέρ ή κατά της νομικής αναγνώρισης της ταυτότητας φύλου που προωθεί η κυβέρνηση» απαντούν ότι είναι υπέρ σε ποσοστό 55%, ωστόσο, το 37% πιστεύει ότι θα πρέπει να ισχύει μετά την ηλικία των 15 ετών ενώ το 18% από την ηλικία των 15 ετών.

Από όσους δηλώνουν υπέρ της αλλαγής ταυτότητας φύλλου από την ηλικία των 15 ετών, το 24% είχαν ψηφίσει ΣΥΡΙΖΑ το 2015 ενώ μόλις το 4% ήταν ψηφοφόροι της ΝΔ. Από όσους δηλώνουν υπέρ της αλλαγής ταυτότητας φύλλου από μεγαλύτερη ηλικία, ωστόσο, ένα 38% ήταν ψηφοφόροι ΣΥΡΙΖΑ κι επίσης ένα 38% ψηφοφόροι ΝΔ. Από όσους τάσσονται κατά, το 29% είχαν ψηφίσει ΣΥΡΙΖΑ και το 55% ΝΔ.

Διαβάστε το πρώτο μέρος της δημοσκόπησης της Palmos Analysis (πρόθεση ψήφου, εκτίμηση εκλογικής επιρροής, παράσταση νίκης) και την ανάλυση του Πασχάλη Τεμεκενίδη

Για την κατάσταση της χώρας και του νοικοκυριού

Οι πολίτες σε ποσοστό 60% πιστεύουν ότι η κατάσταση για την χώρα θα είναι χειρότερη το 2018 σε σχέση με το 2017. Το 24% πιστεύει ότι θα είναι ίδια και μόλις το 15% ότι θα είναι καλύτερη.

Αναφορικά με το νοικοκυριό τους το 58% πιστεύει ότι η κατάσταση θα είναι χειρότερη το 2018 σε σχέση με το 2017, ενώ το 27% πιστεύει ότι θα είναι ίδια και μόλις το 13% καλύτερη.

Για την αντιπολιτευτική στάση ΝΔ - ΔΗΣΥ

Τέλος η πλειοψηφία των ερωτηθέντων διαφωνεί με την απόφαση ΝΔ και ΔΗΣΥ να καταψηφίζουν διατάξεις στη Βουλή, είτε διαφωνούν είτε συμφωνούν, αν δεν τις ψηφίσουν οι ΑΝΕΛ. Συγκεκριμένα το 55% διαφωνεί με τη στάση αυτή, το 31% συμφωνεί, ενώ το 15% ούτε συμφωνεί, ούτε διαφωνεί.

Η ταυτότητα της έρευνας

* Αύριο Κυριακή στο tvxs.gr, το τρίτο μέρος της δημοσκόπησης της Palmos Analysis: Τι λένε οι πολίτες για το νέο φορέα της κεντροαριστεράς